Ekitongole kino kyalangiridde mu mwezi oguwedde nti okwagala ennyo akaboozi ze zimu ku ndwadde z’omu mu bwongo.
Ne kitegeeza nti abantu abalina obulwadde buno olumu bakola ebintu nga tebasoose na kulowooza ku bigenda kubaviiramu.
Okwagala okukola eby’obukaba olumu kyeyolekera mu kunyumya akaboozi, okwemazisa, okulaba ebifaananyi by’obuseegu, okugula bamalaaya n’okunyumyanyumya ebiboozi ebikwata ku kwegatta buli kiseera.
Kyokka eky’ennaku obulwadde buno bubadde tebunnafunirwa ddagala.
Okusinziira ku mukugu mu by’endwadde z’emitwe e Bungereza, Dr. Valerie Voon, okuva mu ttendekero lya Royal College of Psychiatrists abalina obulwadde buno tebatera kuvaayo kuba tebamanya nti balina ekikyamu ate era bibaswaza.
Yagambye nti alina essuubi nti obulwadde buno olumu bujja kutandika okujjanjabwa okugeza ng’okunakuwala n’okweraliikirira bwe baabifunira eddagala.
lug_Latn lug_Latn lug_Latn lug_Latn lug_Latn lug_Latn